2.1 ประวัติความเป็นมา

บริษัท อีสเทิร์นไวร์ จำกัด (มหาชน) (“บริษัท”) ก่อตั้งขึ้นเมื่อวันที่ 17 มีนาคม พ.ศ. 2531
โดยมีวัตถุประสงค์เพื่อประกอบธุรกิจผลิตลวดเหล็กแรงดึงสูงทั้งชนิดเส้นเดี่ยวและตีเกลียว
ลวดขอบล้อยาง และลวดเชื่อมไฟฟ้า บริษัทได้เข้าจดทะเบียนในตลาดหลักทรัพย์แห่งประเทศไทย
(“ตลาดหลักทรัพย์”) ในปี พ.ศ. 2534 และแปรสภาพเป็นบริษัทมหาชนจำกัด ในปี พ.ศ. 2536
ทั้งนี้ บริษัทมีพัฒนาการที่สำคัญในช่วงที่ผ่านมา สรุปได้ดังนี้

  ปี 2537 บริษัท ชลประทานซีเมนต์ จำกัด (มหาชน)
  ได้เข้ามาเป็นผู้ถือหุ้นรายใหญ่ในสัดส่วนร้อยละ 62.42 และบริษัทได้ลงทุนในบริษัท ระยองไวร์
  อินดัสตรีส์ จำกัด ซึ่งเป็นบริษัทย่อยของบริษัทในสัดส่วนร้อยละ 99.99
  ของทุนจดทะเบียนชำระแล้ว 100 ล้านบาท

  ปี 2541 มีการเปลี่ยนแปลงโครงสร้างผู้ถือหุ้นใหญ่ โดยบริษัท เอ๊กก้า โฮลดิ้ง จำกัด เข้ามา
  ถือหุ้นรายใหญ่แทนบริษัท ชลประทานซีเมนต์ จำกัด (มหาชน) โดยถือหุ้นในสัดส่วนร้อยละ 62.42

  บริษัทได้หยุดการผลิตสินค้าทุกผลิตภัณฑ์ที่โรงงานบางปะกง จังหวัดฉะเชิงเทรา ตั้งแต่กลางปี
  พ.ศ. 2541 จนถึงปัจจุบัน โดยได้เปลี่ยนเป็นดำเนินธุรกิจโดยการถือหุ้น ในบริษัทอื่น (Holding
  Company) ตั้งแต่ปี พ.ศ. 2546 เป็นต้นมา

  ปี 2543 เมื่อวันที่ 27 มีนาคม พ.ศ. 2543 บริษัทย่อยได้ลงนามร่วมกับเจ้าหนี้ในสัญญา
  ปรับโครงสร้างหนี้

  เมื่อวันที่ 11 สิงหาคม พ.ศ. 2543 ศาลล้มละลายกลางมีคำสั่งให้ฟื้นฟูกิจการของบริษัท
  โดยแต่งตั้ง ดร.พีรพันธุ์ พาลุสุข เป็นผู้จัดทำแผนฟื้นฟูกิจการ

  ปี 2544 เมื่อวันที่ 21 มิถุนายน พ.ศ. 2544
  ศาลล้มละลายกลางมีคำสั่งเห็นชอบแผนฟื้นฟูกิจการของบริษัท และแต่งตั้ง ดร.พีรพันธุ์ พาลุสุข
  เป็นผู้บริหารแผนฟื้นฟูกิจการ

  เมื่อวันที่ 27 กันยายน พ.ศ. 2544
  ผู้บริหารแผนได้มีมติให้ลดทุนจดทะเบียนที่ยังไม่ได้นำออกจำหน่ายจำนวน 632,560 บาท
  ออกจากทุนจดทะเบียนของบริษัทที่มีจำนวน 180,000,000 บาท
  ให้คงเหลือเท่ากับทุนจดทะเบียนที่ออกและเรียกชำระแล้วจำนวน 179,367,440 บาท
  และให้เพิ่มทุนจดทะเบียนของบริษัทจาก 179,367,440 บาท เป็น 2,179,367,440 บาท
  โดยออกหุ้นสามัญ จำนวน 200,000,000 หุ้น มูลค่าที่ตราไว้หุ้นละ 10 บาท รวม 2,000
  ล้านบาท เสนอขายให้กับผู้ถือหุ้นเดิมในราคา 0.001 บาทต่อหุ้น ภายหลังจากการเพิ่มทุนแล้ว
  บริษัทได้ทำการลดทุนจดทะเบียนเฉพาะส่วนที่เพิ่มขึ้นในอัตราส่วนทุกจำนวน 100 หุ้นลงเหลือ 5
  หุ้น ทำให้คงเหลือหุ้นเพิ่มทุน เป็นจำนวน 10,000,000 หุ้น
  รวมเป็นทุนจดทะเบียนที่ออกและเรียกชำระแล้วทั้งสิ้น 279,367,440 บาท

  ปี 2545 บริษัท ระยองไวร์ อินดัสตรีส์ จำกัด (“ระยองไวร์)
  ซึ่งเป็นบริษัทย่อยได้หยุดชำระหนี้ตามสัญญาปรับโครงสร้างหนี้
  และได้เจรจากับกลุ่มเจ้าหนี้เพื่อขอปรับ โครงสร้างหนี้ใหม่

  ปี 2546 บริษัทได้เปลี่ยนลักษณะการประกอบธุรกิจมาเป็นดำเนินธุรกิจโดยการถือหุ้นใน บริษัทอื่น
  (Holding Company)

  ปี 2547 เมื่อวันที่ 10 มีนาคม พ.ศ. 2547 ศาลล้มละลายกลางมีคำสั่งยกเลิกฟื้นฟูกิจการ
  เนื่องจากบริษัทได้ดำเนินการตามแผนแล้วเสร็จ

  บริษัท เอ๊กก้า โฮลดิ้ง จำกัด ซึ่งเป็นผู้ถือหุ้นรายใหญ่
  ได้ขายหุ้นสามัญที่ถืออยู่ทั้งหมดของบริษัทให้แก่ นายภิรมย์ ปริยวัต
  ทำให้โครงสร้างผู้ถือหุ้นและอำนาจการควบคุมของบริษัทมีการเปลี่ยนแปลง โดยนายภิรมย์ ปริยวัต
  ได้กลายเป็นผู้ถือหุ้นรายใหญ่ของบริษัท
  โดยนำคณะกรรมการบริษัทและทีมผู้บริหารชุดใหม่เข้ามาบริหารบริษัท

  ในเดือนสิงหาคม พ.ศ. 2547 บริษัทได้ออกหุ้นเพิ่มทุนจำนวน 6,063,256 หุ้น
  เสนอขายต่อบริษัท แอสเซ็ท บิลเลี่ยน จำกัด ทั้งจำนวน ตามราคามูลค่าที่ตราไว้หุ้นละ 10 บาท
  เพื่อนำเงินที่ได้รับจากการเพิ่มทุนมาให้ “ระยองไวร์” กู้
  เพื่อนำไปชำระหนี้บางส่วนแก่เจ้าหนี้ของ “ระยองไวร์”
  พร้อมทั้งขอผ่อนปรนการชำระคืนหนี้ส่วนที่เหลือของ “ระยองไวร์”
  โดยจัดทำเป็นสัญญาเงินกู้ระยะยาว ทำให้บริษัทมีทุนจดทะเบียนและเรียกชำระแล้วรวมทั้งสิ้น 340
  ล้านบาท

  เมื่อวันที่ 1 กันยายน พ.ศ. 2547 ตลาดหลักทรัพย์แห่งประเทศไทย ได้ปลด เครื่องหมาย SP
  และเริ่มให้หุ้นของบริษัททำการซื้อขายในตลาดหลักทรัพย์ แห่งประเทศไทยอีกครั้งหนึ่ง

  เมื่อวันที่ 4 ตุลาคม พ.ศ. 2547 บริษัทได้ย้ายสำนักงานใหญ่ และ “ระยองไวร์”
  ได้ย้ายสำนักงานสาขามาตั้งอยู่ที่อาคาร เอสวีโอเอ ทาวเวอร์ ชั้น 18-19 แขวงบางโพงพาง
  เขตยานนาวา กรุงเทพมหานคร 10120

  ที่ประชุมวิสามัญผู้ถือหุ้นครั้งที่ 2/2547 เมื่อวันที่ 26 ตุลาคม พ.ศ. 2547
  ได้มีมติให้บริษัทเปลี่ยนแปลงมูลค่าหุ้นที่ตราไว้ของบริษัท จากเดิม 10 บาทต่อหุ้น เป็น 5 บาท
  ต่อหุ้น และเพิ่มทุนจดทะเบียนจาก 340 ล้านบาท เป็น 625 ล้านบาท โดยออก หุ้นสามัญใหม่
  จำนวน 57,000,000 หุ้น มูลค่าที่ตราไว้หุ้นละ 5 บาท เพื่อเสนอขายต่อประชาชนจำนวน
  32,000,000 หุ้น และเพื่อรองรับการใช้สิทธิของใบสำคัญแสดงสิทธิจำนวน 25,000,000 หุ้น

  ที่ประชุมกรรมการบริษัทครั้งที่ 11/2547 เมื่อวันที่ 11 พฤศจิกายน พ.ศ. 2547
  ได้มีมติให้บริษัทลงทุนโดยการรับโอนสิทธิเรียกร้องในหนี้ของ บริษัท เอื้อวิทยาเครื่องอุปกรณ์
  จำกัด จากบริษัท บริหารสินทรัพย์กรุงเทพพาณิชย์ จำกัด
  โดยบริษัทสามารถแปลงสิทธิเรียกร้องดังกล่าวเป็นหุ้นสามัญ และหุ้นกู้แปลงสภาพของ บริษัท
  เอื้อวิทยาเครื่องอุปกรณ์ จำกัด ในอนาคต

  ปี 2548 เมื่อเดือนกุมภาพันธ์ พ.ศ. 2548 บริษัทได้ออกตั๋วแลกเงินมูลค่า 600 ล้านบาท เพื่อนำ
  เงินไปชำระค่ารับโอนสิทธิเรียกร้องในหนี้ของบริษัท เอื้อวิทยา เครื่องอุปกรณ์ จำกัด
  เพื่อใช้คืนเงินกู้ระยะสั้นบางส่วนจากสถาบันการเงิน และเพื่อใช้เป็นเงินทุน
  หมุนเวียนของบริษัทย่อย

  เมื่อวันที่ 19 ตุลาคม พ.ศ. 2548 บริษัทได้ซื้อสิทธิเรียกร้องภายใต้สัญญาโอนสิทธิ เรียกร้อง
  (Loan sale and purchase agreement) ในหนี้ของบริษัท เอื้อวิทยา เครื่องอุปกรณ์ จำกัด
  จากผู้ร่วมลงทุนอีกรายหนึ่ง ซึ่งบริษัทได้ชำระค่าโอนสิทธิ เรียกร้องจำนวนดังกล่าวเรียบร้อยแล้ว

  ปี 2549 เมื่อวันที่ 31 มกราคม พ.ศ. 2549 บริษัทได้เข้าทำสัญญาซื้อหุ้นสามัญและหุ้นกู้
  แปลงสภาพจากบริษัท เอื้อวิทยา จำกัด (มหาชน) (เดิมชื่อบริษัท เอื้อวิทยา เครื่องอุปกรณ์
  จำกัด) จากกองทุนซึ่งเป็น Limited Partnership แห่งหนึ่งใน
  ต่างประเทศจากบุคคลภายนอก จากการลงทุนเพิ่มดังกล่าวทำให้บริษัท เอื้อวิทยา จำกัด
  (มหาชน) เป็นบริษัทย่อยของบริษัท

  เมื่อวันที่ 6 กุมภาพันธ์ พ.ศ. 2549 ได้ร่วมลงทุนในบริษัท เอ็นเนซอล จำกัด ใน
  สัดส่วนการถือหุ้น 35% ซึ่งเป็นโครงการผลิตและจำหน่ายกระแสไฟฟ้าและพลังงานความร้อนแก่
  เดอะโสสุโก้ กรุ๊ป อินดัสทรีส์ จำกัด

  เมื่อวันที่ 31 มีนาคม พ.ศ. 2549 บริษัทได้สิทธิแปลงสภาพหุ้นกู้แปลงสภาพที่บริษัทถืออยู่ของบริษัท
  เอื้อวิทยา จำกัด (มหาชน) เป็นผลให้บริษัทมีสัดส่วนการถือหุ้น จากเดิมร้อยละ 86.71
  เป็นร้อยละ 90.98 ของทุนที่ชำระแล้วของบริษัทดังกล่าว

  เมื่อวันที่ 13 พฤศจิกายน พ.ศ. 2549 บริษัท เอ็นเนซอล จำกัด
  ได้เปิดดำเนินการผลิตและจำหน่ายกระแสไฟฟ้าและพลังงานความร้อนแก่ เดอะโสสุโก้ กรุ๊ป
  อินดัสทรีส์ จำกัด

2.2 ภาพรวมการประกอบธุรกิจของบริษัทและบริษัทย่อย

บริษัทดำเนินธุรกิจโดยการถือหุ้นในบริษัทอื่น (Holding Company) ทั้งนี้ ณ ปัจจุบัน
บริษัทมีบริษัทย่อย 2 บริษัท และบริษัทร่วม จำนวน 1 บริษัท

บริษัทย่อย จำนวน 2 บริษัท คือ

1. บริษัท ระยองไวร์ อินดัสตรีส์ จำกัด ทุนจดทะเบียนและเรียกชำระแล้ว 100 ล้านบาท แบ่งเป็น
หุ้นสามัญ 1,000,000 หุ้น มูลค่าที่ตราไว้หุ้นละ 100 บาท ประกอบธุรกิจผลิตและจำหน่าย (1)
ลวดเหล็กแรงดึงสูงชนิดเส้นเดี่ยว (PC-wire) ซึ่งเป็นผลิตภัณฑ์ที่ใช้ในการผลิตเสาเข็ม เสาไฟฟ้า
แผ่นพื้นสำเร็จรูป (2) ลวดเหล็กแรงดึงสูงชนิดตีเกลียว (PC-Strand)
ซึ่งเป็นผลิตภัณฑ์ที่ใช้ในการก่อสร้างขนาดใหญ่ เช่น คานสะพาน เสาเข็มขนาดใหญ่ (3)
ลวดขอบล้อยาง (Tyre Bead Wire) ซึ่งเป็นผลิตภัณฑ์ที่ใช้ในอุตสาหกรรมยานยนต์ และ (4)
ลวดเชื่อมไฟฟ้า (Welding Wire) ซึ่งเป็นผลิตภัณฑ์ที่ใช้ในอุตสาหกรรมเชื่อมโลหะ

2. บริษัท เอื้อวิทยา จำกัด (มหาชน) ทุนจดทะเบียน 415,008,000 บาท แบ่งเป็นหุ้นสามัญ
415,008,000 หุ้น มูลค่าที่ตราไว้หุ้นละ 1 บาท ทุนที่ชำระแล้ว 250,504,000 บาท
ประกอบธุรกิจผลิต งานโครงเหล็กเสาสายส่งไฟฟ้าแรงสูง เสาโทรคมนาคม
โครงเหล็กสถานีไฟฟ้าย่อย

บริษัทร่วม จำนวน 1 บริษัท คือ

1. บริษัท เอ็นเนซอล จำกัด ทุนจดทะเบียน 242,000,000 บาท แบ่งเป็นหุ้นสามัญ 2,420,000
หุ้น มูลค่าที่ตราไว้หุ้นละ 100 บาท ทุนที่ชำระแล้ว 242,000,000 บาท
ประกอบธุรกิจผลิตและจำหน่ายกระแสไฟฟ้าและพลังงานความร้อนให้แก่ เดอะโสสุโก้ กรุ๊ป
อินดัสตรีส์ จำกัด

3.  โครงสร้างรายได้

  (หน่วย : ล้านบาท)

+-------------+-------+----+------+-----+------+-----+-----+-----+
| สายผลิตภัณฑ์   | ดำเนิน | %  | ปี    | %   | ปี    | %   | ปี   | %   |
|             |       | ก  |      |     |      |     |     |     |
|             | ก     | าร | 2549 |     | 2548 |     | 2   |     |
|             | ารโดย | ถือ |      |     |      |     | 547 |     |
|             |       | หุ้น |      |     |      |     |     |     |
+-------------+-------+----+------+-----+------+-----+-----+-----+
| กลุ่ม         | บร    | 9  | 97   | 59  | 1,08 | 94  | 916 | 97  |
| ธุรกิจลวดเหล็ก | ิษัทย่อย | 9. | 6.93 | .81 | 5.91 | .77 | .91 | .10 |
|             |       | 99 |      |     |      |     |     |     |
+-------------+-------+----+------+-----+------+-----+-----+-----+
| กลุ่มธุรกิจผลิต  | บร    | 9  | 57   | 35  | -    | -   | -   | -   |
| เสาโครงเหล็ก | ิษัทย่อย | 0. | 7.71 | .37 |      |     |     |     |
|             |       | 98 |      |     |      |     |     |     |
+-------------+-------+----+------+-----+------+-----+-----+-----+
| รายได้อื่น     | บร    |    | 7    | 4   | 5    | 5   | 27  | 2   |
| ^(1/)       | ิษัท/บร |    | 8.83 | .82 | 9.89 | .23 | .33 | .90 |
|             | ิษัทย่อย |    |      |     |      |     | ^(  |     |
|             |       |    |      |     |      |     | 2/) |     |
+-------------+-------+----+------+-----+------+-----+-----+-----+
| รวม         |       |    | 1,63 | 100 | 1,14 | 100 | 944 | 100 |
|             |       |    | 3.47 | .00 | 5.80 | .00 | .24 | .00 |
+-------------+-------+----+------+-----+------+-----+-----+-----+

หมายเหตุ : 1/ รายได้อื่น ประกอบด้วย รายการโอนกลับค่าเผื่อหนี้สงสัยจะสูญ ดอกเบี้ยรับ
กำไรจากการจำหน่ายผลิตภัณฑ์พลอยได้ และ

การรับรู้กำไรตามวิธีส่วนได้เสียจากการลงทุนในบริษัทร่วม

2/ รวมกำไรจากการจำหน่ายสินทรัพย์ ตามเงื่อนไขในแผนฟื้นฟูกิจการของบริษัท

4.  เป้าหมายการดำเนินธุรกิจ

บริษัทมีเป้าหมายที่จะปรับปรุงกิจการของบริษัทให้มีประสิทธิภาพ
เพื่อเป็นการสร้างความแข็งแกร่งและสร้างฐานะทางการเงินให้มั่นคงขึ้น
โดยจะทำการปรับปรุงพัฒนาเครื่องจักร เพื่อขยายกำลังการผลิตให้ครอบคลุมความต้องการของตลาด
เพิ่มส่วนแบ่งตลาด ดำเนินการควบคุมต้นทุนในการดำเนินการให้อยู่ในระดับที่เหมาะสม
ด้วยการลดความสูญเสียต่างๆ ในกระบวนการผลิตให้เหลือน้อยที่สุด
วางนโยบายให้บริษัทย่อยขยายฐานกลุ่มลูกค้าไปยังตลาดต่างประเทศ
รวมทั้งพัฒนาปรับปรุงคุณภาพของสินค้าอย่างต่อเนื่อง และรักษามาตรฐานของการทำงาน
ให้เป็นมาตรฐานสากล

บริษัทได้วางนโยบายในการที่จะขยายธุรกิจเพิ่มเติมโดยการลงทุนในธุรกิจซึ่งอยู่ในอุตสาหกรรมอื่นที่มี
แนวโน้มว่าจะเจริญเติบโตตามสภาพเศรษฐกิจและสังคม
เพื่อเป็นการกระจายความเสี่ยงในการประกอบธุรกิจ โดยมีอัตราผลตอบแทนการลงทุนที่เหมาะสม
ซึ่งจะช่วยเพิ่มมูลค่าและประโยชน์ต่อบริษัทและผู้ถือหุ้นในระยะยาว